**UAB „Vlantana“**

(*buveinės adresas Dvaro g. 1, Gobergiškės k., Klaipėdos r.*, *tel. +37046416505, el. paštas dainius@paraiska.lt*,

įmonės kodas 163377040*,* pridėtinės vertės mokesčio mokėtojo kodas LT633770418

**KONKURSOSĄLYGOS**

**pagal klimato kaitos programą ĮGYVENDINAMO PROJEKTO**

**„UAB Vlantana ekoinovacijų diegimas“**

**greitojo pildymo viešosios prieigos suskystintų gamtinių dujų (LNG) ir suslėgtų gamtinių dujų (CNG) pildymo punktų įrangos PIRKIMas, Jos pristatymas, montavimas ir PALEIDIMAS**

**TURINYS**

1. BENDROSIOS NUOSTATOS 2

2. PIRKIMO OBJEKTAS 3

3. TIEKĖJŲ KVALIFIKACIJOS REIKALAVIMAI 3

4. PASIŪLYMŲ RENGIMAS, PATEIKIMAS, KEITIMAS 9

5. KONKURSO SĄLYGŲ PAAIŠKINIMAS IR PATIKSLINIMAS 11

6. PASIŪLYMŲ NAGRINĖJIMAS IR VERTINIMAS 11

7. PASIŪLYMŲ ATMETIMO PRIEŽASTYS 12

8. Derybos 13

9. SPRENDIMAS DĖL LAIMĖTOJO NUSTATYMO 13

10. PIRKIMO SUTARTIES SĄLYGOS 14

11. Baigiamosios nuostatos 14

12. Priedai 15

1. **BENDROSIOS NUOSTATOS**
	1. **UAB „Vlantana“** (toliau vadinama – Pirkėjas) įgyvendindama projektą „UAB Vlantana ekoinovacijų diegimas“ (toliau – Projektas) paramai gauti pagal Klimato kaitos programos lėšų naudojimo 2020 m. sąmatą detalizuojančio plano priemonę (1.2.10 punktas) „Transporto priemonių, naudojančių elektrą, suslėgtąsias gamtines dujas, suskystintąsias gamtines dujas, biometaną, vandenilį, įsigijimas ir joms reikalingos infrastruktūros sukūrimas ir (ar) plėtra, užtikrinant bazinį sukurtos infrastruktūros vartotoją“ numato įsigyti greitojo pildymo viešosios prieigos gamtinių dujų (LNG) pildymo punktą ir jo montavimo darbus.
	2. Vartojamos pagrindinės sąvokos, apibrėžtos Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos apraše, patvirtintame Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 (aktualia aprašo redakcija) (toliau – Aprašas)
	3. Pirkimas vykdomas vadovaujantis Aprašu, Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis *konkurso* sąlygomis.
	4. Skelbimas apie pirkimą paskelbtas <https://www.apva.lt/>, Pirkėjo internetiniame tinklapyje [www.vlantana.lt](http://www.vlantana.lt).
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Aprašo 31 punkte nustatyta tvarka.
	7. Pirkimas gali būti nutrauktas, jei Projektui neskiriamas finansavimas pagal Klimato kaitos programą.
	8. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: projektų vadovas Vytenis Isakas, tel. +370 615 44634, el. paštas*Office@vlantana.eu**,* adresas, kuriuo turi būti siunčiami pranešimai: *Dvaro g. 1, Gobergiškė Klaipėdos r., LT-92498 Lietuva*.

##

1. **PIRKIMO OBJEKTAS**
	1. Perkama **greitojo pildymo viešosios prieigos suskystintų gamtinių dujų (LNG) ir suslėgtų gamtinių dujų (CNG) pildymo punktų įrangos** (toliau – **Įranga**) **pirkimas**, **tiekimas, montavimas ir paleidimas**. Savybės nustatytos techninėje specifikacijoje (1 priedas).
	2. Šis pirkimas į dalis neskirstomas, todėl pasiūlymas turi būti pateiktas visam nurodytam Įrangos kiekiui*.*
	3. Įranga turi būti pristatyta, sumontuota per **16 savaičių ir 10 darbo dienų** nuo pirkimo sutarties pasirašymo dienos. Įrangos pristatymo, sumontavimo terminai gali būti pratęsti pirkimo sutartyje nurodytais atvejais ir tvarka.
	4. Įrangos pristatymo ir įrengimo vieta: *Dvaro g. 1, Gobergiškė Klaipėdos r., LT-92498 Lietuva*.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

|  |  |  |  |
| --- | --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimų reikšmė | Kvalifikacijos reikalavimus įrodantys dokumentai |
| 1. | Tiekėjui, kuris yra fizinis asmuo, arba tiekėjo, kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (turintiems) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalteriui (buhalteriams) ar kitam (kitiems) asmeniui (asmenims), turinčiam (turintiems) teisę surašyti ir pasirašyti tiekėjo apskaitos dokumentus, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už šią nusikalstamą veiklą:1) dalyvavimą nusikalstamame susivienijime, jo organizavimą ar vadovavimą jam; 2) kyšininkavimą, prekybą poveikiu, papirkimą;3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;4) nusikalstamą bankrotą;5) teroristinį ir su teroristine veikla susijusį nusikaltimą;6) nusikalstamu būdu gauto turto legalizavimą;7) prekybą žmonėmis, vaiko pirkimą arba pardavimą;8) įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus.9) iš kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.Taip pat už šiame reikalavime išvardytas veikas tiekėjui, kuris yra juridinis asmuo, kita organizacija ar jos padalinys, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis arba šio reikalavimo 8 punkte nurodytu atveju – galutinis administracinis sprendimas (jeigu toks sprendimas priimamas pagal tiekėjo šalies teisės aktų reikalavimus). | Tiekėjo, neatitinkančio šio reikalavimo, pasiūlymas atmetamas | Pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\* |
| 2. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | 1) Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\*2) Tiekėjo deklaracija, patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, arba atitinkamos užsienio šalies išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų. |
| 3  | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra Pirkėjas, reikalavimus. Tačiau šis reikalavimas netaikomas, jeigu:1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šiame reikalavime nurodytus įsipareigojimus; 2) įsiskolinimo suma neviršija 50 Eur (penkiasdešimt eurų); 3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Pirkėjui reikalaujant pateikti aktualius dokumentus, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Tiekėjo, neatitinkančio šio reikalavimo, pasiūlymas atmetamas | Pateikiami Valstybinės mokesčių inspekcijos ir Valstybinio socialinio draudimo įstaigos išduoti dokumentai arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą, išduotą ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\*  |
| 4. | Tiekėjas yra įregistruotas įstatymų nustatyta tvarka ir turi teisę verstis veikla, kuri reikalinga pirkimo sutarčiai įvykdyti  | Tiekėjo, neatitinkančio šio reikalavimo, pasiūlymas atmetamas | Tiekėjo (juridinio asmens) registravimo pažymėjimo ir įstatų dalies tinkamai patvirtintos kopijos\* ar kiti dokumentai, patvirtinantys tiekėjo teisę verstis atitinkama veikla arba atitinkamos užsienio šalies (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjo registruotas) išduotas dokumentas (dokumento originalas arba tinkamai patvirtinta dokumento kopija\*) ar priesaikos deklaracija, liudijanti tiekėjo teisę verstis atitinkama veikla.  |

**3.1.2.Ekonominės ir finansinės būklės, techninio ir profesinio pajėgumo reikalavimai**

|  |  |  |  |
| --- | --- | --- | --- |
| 1. | Tiekėjo vidutinės metinės visos veiklos pajamos per paskutinius 1 metus arba per laika nuo tiekėjo įregistravimo dienos (jei tiekėjas veiklą vykdė mažiau nei 3 metus) yra ne mažesnės kaip 2 000 000 EUR. | Tiekėjo, neatitinkančio šio reikalavimo, pasiūlymas atmetamas. | Tiekėjas pateikia tiekėjo vadovo ir vyr. finansininko (buhalterio) patvirtinti paskutiniųjų (trijų) finansinių metų tiekėjo finansinių ataskaitų rinkiniai su auditoriaus išvadomis (tais atvejais, kai auditas atliktas) ar jų ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį, arba šalies, kurioje yra registruotas tiekėjas, atitinkami dokumentai. Lietuvos tiekėjo atveju, jei atitinkami finansinės atskaitomybės dokumentai dar nepateikti VĮ ,,Registrų centas", teikiami už tiekėjo finansinę atskaitomybę atsakingų subjektų patvirtinti prašomą informaciją nurodantys dokumentai (pažymos, išrašai ar kt.). |
| 2. | Tiekėjas per paskutinius 3 metus iki pasiūlymo pateikimo termino pabaigos (jei tiekėjas vykdė veiklą mažiau nei 3 metus) yra pristatęs ir sumontavęs ne mažesnės nei 56 m3 talpos LNG talpyklų. | Tiekėjo, neatitinkančio šio reikalavimo, pasiūlymas atmetamas. | Tiekėjas pateikia per paskutinius 3 metus patiektų prekių sąrašą, kuriame nurodytos prekių bendros sumos, datos ir prekių gavėjai (tiek viešieji, tiek privatieji) kartu su užsakovo pažymomis, ar prekės buvo pristatytos ir sumontuotos tinkamai. |

**\* Pastabos:**

*1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficialią tiekėjo deklaraciją;*

*2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).*

* 1. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
	2. Jei pirkimo procedūrose dalyvauja ūkio subjektų grupė, su pasiūlymu ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartis privalo juridiškai saistyti visus partnerius ir tenkinti šiuos reikalavimus:
		1. Jungtinės veiklos sutartyje privalo būti nurodyta informacija apie visų jungtinės veiklos partnerių numatomų vykdyti darbų, įgaliojimų bei atsakomybės pasiskirstymą. Šioje sutartyje privalo būti įvardintas pagrindinis partneris, kuris bus atsakingas už visos pirkimo sutarties vykdymą ir bus įgaliotas visų partnerių vardu priimti Pirkėjo instrukcijas dėl pirkimo sutarties vykdymo, įskaitant ir su lėšų mokėjimu susijusius dalykus.
		2. Jungtinės veiklos sutartyje turi būti nurodyti kiekvienos šios sutarties šalies įsipareigojimų vykdant numatomą su Pirkėju sudaryti pirkimo sutartį vertės dalis bendroje sutarties vertėje.
		3. Jungtinės veiklos sutartyje privalo būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją), taip pat suteikti įgaliojimai konkrečiam asmeniui pasirašyti pasiūlymą ir, laimėjus konkursą, pirkimo sutartį visų jungtinės veikos partnerių vardu.
		4. Jungtinės veiklos sutartyje privalo būti įrašytas jungtinės veikos partnerių įsipareigojimas nekeisti jungtinės veiklos sutarties be išankstinio Pirkėjo sutikimo pirkimo sutarties įgyvendinimo metu. Jungtinė veiklos sutartis turi numatyti solidariąją visų šios sutarties partnerių atsakomybę už prievolių Pirkėjui nevykdymą.
		5. Jungtinės veiklos sutartis privalo būti sudaryta pagal galiojančius Lietuvos Respublikos teisės aktus ir patvirtinta sutarties šalių parašais.
		6. Pirkėjas nereikalauja, kad ūkio subjektų grupės pateiktą pasiūlymą pripažinus geriausiu ir Pirkėjui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

1. **RĖMIMASIS KITŲ ŪKIO SUBJEKTŲ PAJĖGUMAIS**
	1. Tiekėjas gali remtis kitų ūkio subjektų pajėgumais, kad atitiktų konkurso sąlygose nustatytus / nustatytą ekonominės ir finansinės būklės, techninio ir profesinio pajėgumo reikalavimus / reikalavimą (šių konkurso sąlygų 3.1.2 punktas), neatsižvelgiant į ryšio su tais ūkio subjektais teisinį pobūdį.
	2. Jeigu reikalaujama išsilavinimo, profesinės kvalifikacijos ar profesinės patirties arba turėti specialų leidimą ar būti tam tikrų organizacijų nariu, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
	3. Kai tiekėjas pageidauja remtis kitų ūkio subjektų pajėgumais, jis privalo Pirkėjui pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties vykdymo laikotarpį, t. y. pateikti šių ūkio subjektų sutikimus.
	4. Ūkio subjektai, kurių pajėgumais tiekėjas remiasi siekdamas atitikti konkurso sąlygų nustatytus / nustatytą ekonominės ir finansinės būklės, techninio ir profesinio pajėgumo reikalavimus / reikalavimą (šių konkurso sąlygų 3.1.2 punktas), taip pat privalo atitikti visus bendruosius kvalifikacinius reikalavimus, nustatytus šių konkurso sąlygų 3.1.1 punkte.
	5. Kai tiekėjas remiasi kitų ūkio subjektų pajėgumais, siekdamas atitikti konkurso sąlygose nustatytus / nustatytą ekonominio ir finansinio pajėgumo reikalavimus / reikalavimą, Pirkėjas reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Pirkėjui su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima.
	6. Pirkėjas patikrina, ar ūkio subjektai, nurodyti tiekėjo pasiūlyme, kurių pajėgumais ketina remtis tiekėjas, tenkina jiems keliamus kvalifikacijos reikalavimus. Jeigu ūkio subjektas, nurodytas tiekėjo pasiūlyme, netenkina jam keliamų kvalifikacijos reikalavimų Pirkėjas turi pareikalauti per jos nustatytą terminą pakeisti jį reikalavimus atitinkančiu ūkio subjektu.
2. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių arba anglų kalba.
	4. Tiekėjas pasiūlymą privalo pateikti pagal konkurso sąlygų 2 priede pateiktą formą. Pasiūlymas gali būti teikiamas užklijuotame voke arba elektroniniu paštu: *Office@vlantana.eu*. Jeigu pasiūlymas teikiamas užklijuotame voke, ant voko turi būti užrašyta: ***UAB „Vlantana“, adresas: Dvaro g. 1, Gobergiškė, Klaipėdos r., LT-92498 Lietuva, pirkimo pavadinimas - Įgyvendinamam projektui „UAB Vlantana ekoinovacijų diegimas“ pirkimo objektas – „Greitojo pildymo viešosios prieigos gamtinių dujų (LNG) pildymo punktas, jo pristatymas ir montavimas“, tiekėjo pavadinimas ir adresas****.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. techniniai dokumentai, patvirtinantys, kad siūloma prekė atitinka techniniuose reikalavimuose nustatytus parametrus;
		5. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą Įrangos kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki **2022 m. lapkričio mėn. 16 diena 17:00** (Lietuvos Respublikos laiku) atsiuntus jį paštu, elektroniniu paštu Office@vlantana.eu, per pasiuntinį ar tiesiogiai atvykus šiuo adresu: Dvaro g. 1, Gobergiškė Klaipėdos r., LT-92498 LietuvaI-V 9.00-18.00 val.Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus, elektroninio ryšio sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
	11. Pasiūlymuose nurodoma kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą Įrangos apimtį, kainos sudėtines dalis, į techninės specifikacijos reikalavimus ir pan. Į Įrangos kainą turi būti įskaityti visi mokesčiai ir visos tiekėjo išlaidos.
	12. Pasiūlymas turi galioti ne trumpiau nei 60 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą ir tiekėjo pasiūlymas grąžinamas tiekėjui.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei viešai apie tai paskelbia.
	15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgalioti palaikyti:

Klausimai, susiję su pirkimo objektu bei su pasiūlymo rengimu ir pateikimu: projektų vadovui Vyteniui Isakui, tel. +370 615 44634, el. paštas*Office@vlantana.eu**.*

1. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Pirkėjo komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Pirkėjo keliamus reikalavimus.
	4. Iškilus klausimams dėl pasiūlymų turinio ir komisijai raštu paprašius, tiekėjai privalo per komisijos nurodytą terminą pateikti raštu papildomus paaiškinimus nekeisdami pasiūlymo esmės.
	5. Jeigu pateiktame pasiūlyme komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	6. Kai pateiktame pasiūlyme nurodoma neįprastai maža kaina, komisija turi teisę, o ketindama atmesti pasiūlymą – privalo tiekėjo raštu paprašyti per komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	7. Pasiūlymuose nurodytos kainos bus vertinamos eurais be PVM.
	8. Šiame pirkime ekonomiškai naudingiausias pasiūlymas bus išrenkamas pagal kainą.
	9. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
2. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
3. **Derybos**
	1. Jei Pirkėjo netenkina pateikti pasiūlymai, komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
4. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, komisija nustato pasiūlymų eilę. Pasiūlymai šioje eilėje surašomi kainų didėjimo tvarka. Jeigu kelių pateiktų pasiūlymų kainos yra vienodos k, nustatant pasiūlymų eilę pirmesnis į šią eilę įrašomas tiekėjas, kurio pasiūlymas yra pateiktas (įregistruotas) anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausia kainą pasiūlęs tiekėjas arba pagal konkurso sąlygų 6 skyriaus nuostatas komisijos atrinktas tiekėjas po derybų yra skelbiamas laimėjusiu konkursą ir jis kviečiamas sudaryti pirkimo sutartį, nurodant laiką, iki kada reikia sudaryti pirkimo sutartį. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, Projekto administravimo ir finansavimo taisyklėmis ir Civiliniu kodeksu;
	2. Sudarant pirkimo sutartį negali būti keičiama laimėjusio tiekėjo pasiūlymo kaina (jei vykdytos derybos – derybų protokole užfiksuota galutinė derybų kaina) ir pirkimo dokumentuose bei galutiniame pasiūlyme nustatytos pirkimo sąlygos.
	3. Sutarties projektas pridedamas kaip 4 priedas.
6. **BAIGIAMOSIOS NUOSTATOS**
	1. Tiekėjams pasiūlymų rengimo ir dalyvavimo konkurseišlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Interneto svetainėje (-se), nurodytose konkurso sąlygų 1.4 punkte, paskelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus, kurių pasiūlymai nebuvo atmesti, apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
7. **Priedai**

Priedas Nr. 1 – Techninė specifikacija.

Priedas Nr. 2 – Pasiūlymo forma.

Priedas Nr. 3 – Techninis projektas.

Priedas Nr. 4 – Sutarties projektas.

Konkurso sąlygų priedas Nr. 1 „Techninė specifikacija“

**Greitojo pildymo viešosios prieigos suskystintų gamtinių dujų (LNG) pildymo punkto techniniai reikalavimai**

|  |  |
| --- | --- |
| LNG talpyklos dydis | Ne mažesnė nei 80 m3 LNG talpykla  |
| LNG talpyklos darbinis slėgis | Maksimalus darbinis slėgis ne mažesnis kaip 16 Bar |
| LNG talpyklos temperatūriniai techniniai parametrai | Nuo -190/+40 C |
| LNG talpyklos apšiltinimo sluoksnis | vakumas + perlitas |
| LNG slėgiui atspari vidinė talpykla | Taip |
| LNG tuščios talpyklos svoris | Ne mažiau kaip 33.000 kg |
| LNG užpildymo sistema | Ne mažiau nei 2 (du) atskiri LNG užpildymo dispenseriai su kuro apmokėjimo įrenginiu. |
| Vamzdynas | Vamzdynas ir technologinė armatūra turi būti pagaminta pagal kriogeninę technologiją. |
| Elektros spinta | Maitinimo spinta su gaisriniu jungikliu, įžeminimas autocisternai |
| Telemetrijos sistema | Nuotolinis visų stoties veikimo parametrų nuskaitymas, t. y. stoties įrangos veikimo būklė, nuotolinis stoties veikimo stebėjimas, valdymo ir matavimo įrangos būklė,valandinis LNG suvartojimas, cisternų užpildymo būklė, pripildytų LNG kiekis. |

**Greitojo pildymo viešosios prieigos suslėgtų gamtinių dujų (CNG) pildymo punkto techniniai reikalavimai**

|  |  |
| --- | --- |
| **Specifikacijos** | **Mato vientetai** |
| CNG Techniniai duomenys | Kompresoriai | 2 | Ut |
| Įvado slėgis (angl. inlet pressure)  | 1.5 to 3,5 | Bar |
| Srauto greitis | 184 | Kg/h |
| Kompresoriaus galia | 88 | kW |
| Įrengta galia | 91 | kW |
| Banks | 3 | Uts |
| Talpa | 540 | Lts |
| Purkštukas | 1 NGV1 | Ut |
| Koriolio srauto matuoklis | Pasirenkamas |
| CNG Papildymo laikas | Papildymo laikas pirmą kartą. | 18 | minutės |
| Degalų papildymo laikas antrą kartą. | 25 | minutės |
| Degalų papildymo laikas antrą kartą. | 27 | minutės |
| Degalų papildymo laikas n kartą. | 30 | minutės |
| Tipas | Parkas | = <30 industrinių automobilių 24h |
| Paslaugos | Kritinis |
| Matmenys | Matmenys | 4.500mm x 1.400mm x 2.700mm |
| Svoris | 2.240 | kg |

Tiekėjo pateikta Įranga turi atitikti visus techninės specifikacijos nurodytus reikalavimus. Tiekėjo, kurio nurodyta įranga netenkina bent vieno iš išvardintų reikalavimų, pasiūlymas atmetamas.

Jei techninėje specifikacijoje nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, kai neįmanoma tiksliai ir suprantamai apibūdinti pirkimo objekto, tuo atveju laikytina, kad priimtini ir savo savybėmis lygiaverčiai objektai.

Konkurso sąlygų priedas Nr. 2 „Pasiūlymo forma“

**PASIŪLYMAS**

**DĖL greitojo pildymo viešosios prieigos suskystintų gamtinių dujų (LNG) ir suslėgtų gamtinių dujų (CNG) pildymo punktų įrangos PIRKIMo, Jos pristatymo, montavimo ir PALEIDIMo**

|  |
| --- |
| 20 - - . |
| *Data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkursosąlygose;

2) pirkimo dokumentų prieduose.

Mes siūlome šią Įrangą:

|  |  |  |  |
| --- | --- | --- | --- |
| **Eil. Nr.** | **Pavadinimas** | **Kaina EUR, be PVM** | **Kaina EUR, su PVM** |
| 1 | 2 | 3 | 4 |
| 1. | Greitojo pildymo viešosios prieigos suskystintų gamtinių dujų (LNG) ir suslėgtų gamtinių dujų (CNG) pildymo punktų įranga, tiekimas, montavimas ir paleidimas |  |  |

**Bendra pasiūlymo suma (eurais ir euro centais (su PVM) skaičiais ir žodžiais: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Į kainą įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos.

*Tais atvejais, kai pagal galiojančius teisės aktus dalyviui nereikia mokėti PVM, jis nurodo bendrą pasiūlymo kainą be PVM ir priežastis, dėl kurių PVM nemoka.*

Siūloma Įrangavisiškai atitinka pirkimo dokumentuose nurodytus reikalavimus.

Informacija apie kiekvieno tiekėjų grupės partnerio savo jėgomis numatomų teikti paslaugų dalies vertę (pildoma, kai pasiūlymą pateikia tiekėjų grupė):

|  |  |  |  |
| --- | --- | --- | --- |
| **Eil. nr.** | **Partnerio pavadinimas** | **Numatomos suteikti paslaugos** | **Partnerio paslaugų dalies vertė pasiūlymo kainoje** |
| **EUR su PVM** | **Proc.** |
|  |  |  |  |  |
|  |  |  |  |  |
| **Viso:** |  |  |

Tiekėjas pasiūlyme privalo išviešinti ūkio subjektus (subtiekėjus), kurių pajėgumais remiasi.

|  |  |  |  |
| --- | --- | --- | --- |
| **Eil. nr.** | **Pavadinimas, kodas ir adresas** | **Numatomi įsipareigojimai** | **Pirkimo sutarties dalis pasiūlymo kainoje, kuriai ketinama pasitelkti subtiekėjus** |
| **EUR su PVM** | **Proc.** |
| **Subtiekėjai, kiti ūkio subjektai, kurių pajėgumais remiamasi įrodinėjant kvalifikacijos atitiktį** |
|  |  |  |  |  |
|  |  |  |  |  |
|  |  |  |  |  |
| **Viso:** |  |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |